கேள்வி: பெல்காம் எல்லைப் பிணக்கு - மகாஜன் ஆணையம் என்பது என்ன?
பதில்: பெல்காம் எல்லைப் பிரச்சனைக்கு முடிவு காண இந்திய அரசு 25 அக்டோபர் 1966 அன்று ஓய்வு பெற்ற உச்ச நீதிமன்ற நீதியரசர் மகாஜன் தலைமையில்[https://en.wikipedia.org/wiki/Mehr_Chand_Mahajan Mehr Chand Mahajan] ஆணையத்தை நிறுவியது. மகாஜன் ஆணையம், பெல்காம் மாவட்டத்தில் மராத்தி மொழி பேசும் கிராமங்களை மகாராட்டிராவுடனும், கன்னடம் பேசும் கிராமங்களை கர்நாடகாவுடன் இணைக்கலாம் என பரிந்துரை செய்தது. மேலும் பெல்காம் நகரம் மகாராட்டிரம் உரிமை கோருவதை ஆணையம் ஏற்கவில்லை. மகாராட்டிரா அரசு பெல்காம் உள்ளிட்ட மராத்தி மொழி பேசும் 814 கிராமங்களுக்கு உரிமை கோரியது. மேலும் மகாராட்டிரா மாநிலத்தில் கன்னடம் பேசும் 262 கிராமங்களை கர்நாடகாவுக்கு வழங்க விருப்பம் தெரிவித்தது. ஆனால் கர்நாடகா அரசு கன்னட மொழி பேசும் 516 கிராமங்களை மகாராட்டிர அரசிடமிருந்து கோரியது.